
BIROUL PERMANENT

AL

CAMEREI DEPUTAȚILOR

Vă înaintăm, alăturat, Raportul comun asupra proiectului de Lege pentru modificarea și completarea Ordonanței de Guvern nr.20/1994 privind măsuri pentru reducerea riscului seismic al construcțiilor existente, pentru modificarea  art.43 alin.(1) din Legea nr.500/2002 privind finanțele publice, precum și pentru modificarea art.45 alin.(1) din Legea nr.273/2006 privind finanțele publice locale, transmis cu PLx 435/2018 din 03 septembrie 2018.
În raport de obiectul și conținutul său, proiectul de Lege face parte din categoria legilor ordinare.

	PREŞEDINTE,
Sorin LAZĂR

	PREŞEDINTE,

Florin-Claudiu ROMAN

PLx.435/2018
RAPORT COMUN

asupra 
proiectului de Lege pentru modificarea și completarea Ordonanței de Guvern nr.20/1994 privind măsuri pentru reducerea riscului seismic al construcțiilor existente, pentru modificarea art.43 alin.(1) din Legea nr.500/2002 privind finanțele publice, precum și pentru modificarea art.45 alin.(1) din Legea nr.273/2006 privind finanțele publice locale
În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru buget, finanțe și bănci și Comisia pentru administrație publică și amenajarea teritoriului au fost sesizate spre dezbatere în fond, cu proiectul de Lege pentru modificarea și completarea Ordonanței de Guvern nr.20/1994 privind măsuri pentru reducerea riscului seismic al construcțiilor existente, pentru modificarea art.43 alin.(1) din Legea nr.500/2002 privind finanțele publice, precum și pentru modificarea art.45 alin.(1) din Legea nr.273/2006 privind finanțele publice locale.
Conform prevederilor art.75 din Constituția României, republicată, și ale art.92 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

Senatul, în calitate de primă Cameră sesizată, a adoptat proiectul de Lege în ședința din 27 iunie 2018.
La dezbaterea proiectului de Lege s-au avut în vedere avizele favorabile ale Comisiei pentru sănătate și familie, Comisiei juridice de disciplină și imunități Consiliului Legislativ, Consiliului Economic și Social și punctul de vedere negativ al Guvernului.

Proiectul de Lege are ca obiect de reglementare introducerea unor dispoziții ce vizează expertizarea tuturor clădirilor care înregistrează o vechime mai mare de 20 de ani de la data construirii și care funcționează ca spital, policlinică sau dispensar medical uman, în vederea încadrării acestora într-o categorie de risc seismic.

În conformitate cu prevederile art.61 și 63 din Regulamentul Camerei Deputaților, republicat, cu modificările și completările ulterioare, membrii Comisiei pentru buget finanțe și bănci au examinat proiectul de Lege și documentele conexe, în ședința din data de 12 noiembrie 2019, iar membrii Comisiei pentru administrație publică și amenajarea teritoriului, în ședința din 12 iunie 2019.

La lucrările Comisiei pentru buget finanțe și bănci și-au înregistrat prezența un număr de 24 deputați, din totalul de 27 de membri, iar la lucrările Comisiei pentru administrație publică și amenajarea teritoriului, membrii comisiei au fost prezenți conform listei de prezență.

La dezbaterea proiectului de Lege au participat, în calitate de invitați, reprezentanți ai Ministerului Finanțelor Publice și ai Ministerului Dezvoltării Regionale și Administrației Publice.

În urma examinării proiectului de Lege și a opiniilor exprimate, membrii celor două comisii prezenți la lucrări, au hotărât, cu unanimitate de voturi, să propună plenului Camerei Deputaților, raportul comun de adoptare a proiectului de Lege pentru modificarea și completarea Ordonanței de Guvern nr.20/1994 privind măsuri pentru reducerea riscului seismic al construcțiilor existente, pentru modificarea art.43 alin.(1) din Legea nr.500/2002 privind finanțele publice, precum și pentru modificarea art.45 alin.(1) din Legea nr.273/2006 privind finanțele publice locale, cu amendamentele admise prezentate în anexă.
 În raport cu obiectul și conținutul său, proiectul de Lege face parte din categoria legilor ordinare.

               PREŞEDINTE,                                    PREŞEDINTE,       

                Sorin LAZĂR                              Florin-Claudiu ROMAN      

     
      SECRETAR,                                        SECRETAR,

                  Marilen-Gabriel Pirtea                 Simona BUCURA-OPRESCU

	Şef Serviciu

Giorgiana Ene
	Şef Serviciu

Sofia Chelaru

	Expert parlamentar

Dicu Ana Cristina
	Consilier parlamentar

Roxana Feraru


ANEXĂ

Amendamente admise

În urma dezbaterii, Comisiile propun adoptarea proiectului de lege cu următoarele amendamente:

	Nr. crt.
	Text OG nr.20/1994,

Legea nr.500/2002 și

Legea nr.273/2006
	Text adoptat de Senat
	Amendamente propuse

(autorul amendamentelor)
	Motivarea amendamentelor

propuse

	1. 
	
	LEGE

pentru modificarea și completarea Ordonanței Guvernului nr.20/1994 privind măsuri pentru reducerea riscului seismic al construcțiilor existente, pentru modificarea art.43 alin.(1) din Legea nr.500/2002 privind finanțele publice, precum și pentru modificarea art.45 alin.(1) din Legea nr.273/2006 privind finanțele publice locale
	Nemodificat
	

	2. 
	
	Art.I.- Ordonanța Guvernului nr.20/1994 privind măsuri pentru reducerea riscului seismic al construcțiilor existente, republicată în Monitorul Oficial al României, Partea I, nr.806 din 19 decembrie 2013, cu modificările și completările ulterioare, se modifică și se completează după cum urmează:
	Art.I.- Nemodificat
	

	3. 
	________________________
	1. La articolul 2, după alineatul (2) se introduce un nou alineat, alin.(2¹), cu următorul cuprins:

„(2¹)
Până la data de 1 ianuarie 2020 conducătorii instituțiilor publice vor dispune începerea expertizării tehnice, realizate de către experți tehnici atestați pentru cerința  fundamentală  rezistență mecanică și stabilitate, în vederea încadrării acestora  în  clasă de risc seismic și fundamentării măsurilor de intervenție, asupra construcțiilor cu destinația de spital, policlinică sau dispensar policlinic, care se află în patrimoniul  instituțiilor  publice  respective  și care au fost construite înainte de anul 1978. În cazul existenței unor astfel de expertize, numai clădirile expertizate după data de 1 ianuarie 2010 sunt exceptate de la reexpertizare. Expertizele  tehnice  în  vederea  încadrării  acestora  în  clasă  de risc seismic și fundamentării măsurilor de intervenție vor fi finalizate până la data de 1 iunie 2024.”
	1. La articolul 2, după alineatul (2) se introduce un nou alineat, alin.(2¹), cu următorul cuprins:

„(2¹) -
Până la data de 1 ianuarie 2021 conducătorii instituțiilor publice vor dispune începerea expertizării tehnice, realizate de către experți tehnici atestați pentru cerința  fundamentală  rezistență mecanică și stabilitate, în vederea încadrării acestora  în  clasă de risc seismic și fundamentării măsurilor de intervenție, asupra construcțiilor cu destinația de spital, policlinică sau dispensar policlinic, care se află în patrimoniul  instituțiilor  publice  respective  și care au fost construite înainte de anul 1978. În cazul existenței unor astfel de expertize, numai clădirile expertizate după data de 1 ianuarie 2010 sunt exceptate de la reexpertizare. Expertizele  tehnice  în  vederea  încadrării  acestora  în  clasă  de risc seismic și fundamentării măsurilor de intervenție vor fi finalizate până la data de 1 iunie 2024.”

(Autor: Comisia pentru administrație publică și amenajarea teritoriului)
	

	4. 
	_______________________
	2. La articolul 24 alineatul (1), după lit.h) se introduc două noi litere, lit.i) și j), cu următorul cuprins:

„i) nerespectarea prevederilor art.21 de către conducătorii instituțiilor publice care au în administrare construcții cu destinația de spital, policlinică sau dispensar policlinic care au fost construite înainte de anul 1978;

j) neînceperea sau împiedicarea în timpul mandatului a procedurilor legale pentru ducerea la îndeplinire a prevederilor art.21 de către conducătorii instituțiilor publice care au în administrare construcții cu destinația de spital, policlinică sau dispensar policlinic care au fost construite înainte de anul 1978.”
	2. Nemodificat
	

	5. 
	_________________________
	3. La articolul 24 alineatul (2), după litera h) se introduce o nouă literă, lit.i), cu următorul cuprins:

„i) nerespectarea prevederilor lit.i) și j), cu amendă de la 50.000 lei la 100.000 lei.”
	3. Nemodificat
	

	6. 
	Art.24

(4) Constatarea contravențiilor și aplicarea sancțiunilor se fac de către organele cu atribuții de control ale primăriilor municipiilor, orașelor și comunelor, respectiv ale Primăriei Municipiului București, în cazul proprietarilor sau administratorilor, și de către prefect, în cazul primarului general al municipiului București, respectiv al primarilor municipiilor, orașelor și comunelor.
	4. La articolul 24, alineatul (4) se modifică și va avea următorul cuprins:

„(4) Constatarea contravențiilor și aplicarea sancțiunilor se fac de către organele cu atribuții de control ale primăriilor municipiilor, orașelor și comunelor, respectiv ale Primăriei Municipiului București, în cazul proprietarilor sau administratorilor, și de către prefect, în cazul primarului general al municipiului București, respectiv al primarilor municipiilor, orașelor și comunelor, precum și a conducătorilor celorlalte instituții publice, altele decât primăriile, și care au în administrare construcții cu destinația de spital, policlinică sau dispensar policlinic.”
	4. Nemodificat
	

	7. 
	______________________
	

	5. La articolul 24, după alineatul (4) se introduce un nou alineat, alin.(5), cu următorul cuprins:

”(5) Pentru construcțiile cu destinația de spital, policlinică sau dispensar policlinic aflate în administrarea instituțiilor  din sistemul de apărare, ordine publică și securitate națională, și anume Ministerul Apărării Naționale, Ministerul Afacerilor Interne, Administrația Națională a Penitenciarelor, Serviciul Român de Informații, Serviciul de Informații Externe, Serviciul de Telecomunicații Speciale și Serviciul de Protecție și Pază constatarea contravențiilor și aplicarea sancțiunilor se fac de către structurile proprii cu atribuții de control.”
(Autor: Comisia pentru administrație publică și amenajarea teritoriului)
	

	8. 
	(1) Obiectivele/Proiectele de investiții și celelalte categorii de investiții se cuprind în programele de investiții anuale, anexe la buget, numai dacă, în prealabil, documentațiile tehnico-economice, documentațiile de avizare a lucrărilor de intervenții, respectiv notele de fundamentare privind necesitatea și oportunitatea efectuării cheltuielilor aferente categoriilor de investiții incluse la poziția C «Alte cheltuieli de investiții» au fost elaborate și aprobate potrivit dispozițiilor legale.
	Art.II.- La articolul 43 din Legea nr.500/2002 privind finanțele publice, publicată în Monitorul Oficial al României, Partea I, nr.597 din 13 august 2002, cu modificările și completările ulterioare, alineatul (1) se modifică și va avea următorul cuprins:

„(1) Obiectivele/Proiectele de investiții și celelalte categorii de investiții se cuprind în programele de investiții anuale, anexe la buget, numai dacă, în prealabil, documentațiile tehnico-economice, documentațiile de avizare a lucrărilor de intervenții, respectiv notele de fundamentare privind necesitatea și oportunitatea efectuării cheltuielilor aferente categoriilor de investiții incluse la poziția C «Alte cheltuieli de investiții» au fost elaborate și aprobate potrivit dispozițiilor legale. Documentațiile tehnico-economice ce privesc investițiile cu valoarea de peste 450.000 lei la  imobile cu destinația de spital, policlinică sau dispensar policlinic, vor conține și o expertiză tehnică efectuată după data de 1 ianuarie 2010, de către experți tehnici atestați pentru cerința fundamentală rezistență mecanică și stabilitate, în vederea încadrării construcțiilor în clasă de risc seismic.”
	Art.II.- Nemodificat
	

	9. 
	(1) Obiectivele de investiții și celelalte cheltuieli asimilate investițiilor se cuprind în programele de investiții anuale, anexe la buget, numai dacă, în prealabil, documentațiile tehnico-economice, respectiv notele de fundamentare privind necesitatea şi oportunitatea efectuării cheltuielilor asimilate investițiilor, au fost elaborate și aprobate potrivit dispozițiilor legale.

	Art.III.- La articolul 45 din Legea nr.273/2006 privind finanțele publice locale, publicată în Monitorul Oficial al României, Partea I, nr.618 din 18 iulie 2006, cu modificările și completările ulterioare, alineatul (1) se modifică și va avea următorul cuprins:

„(1) Obiectivele de investiții și celelalte cheltuieli asimilate investițiilor se cuprind în programele de investiții anuale, anexe la buget, numai dacă, în prealabil, documentațiile tehnico-economice, respectiv notele de fundamentare privind necesitatea şi oportunitatea efectuării cheltuielilor asimilate investițiilor, au fost elaborate și aprobate potrivit dispozițiilor legale. Documentațiile tehnico-economice ce privesc investițiile cu valoarea de peste 450.000 lei la imobile cu destinația de spital, policlinică sau dispensar policlinic vor conține și o expertiză tehnică efectuată după data de 1 ianuarie 2010, de către experți tehnici atestați pentru cerința fundamentală rezistență mecanică și stabilitate, în vederea încadrării construcțiilor în clasă de risc seismic.”
	Art.III.- Nemodificat
	


3

